**Tantárgyi tematika és félévi követelményrendszer**

**Vállalatértékelés és erőforrásgazdálkodás – BAI0037L**

**Levelező tagozat**

**Gazdálkodási és menedzsment Bsc**

**Féléves tematika:**

1. *konzultáció:*A tantárgy teljesítésének, követelményrendszerének ismertetése. A félév tantárgyi programjának bemutatása. Szakirodalom ajánlások. A vállalatértékelés célja, az értékelési elvek csoportosítása. A vállalat rendszerszemléletű értelmezése. A vállalkozások erőforrásai, az erőforrások főbb jellemzői, tulajdonságai, csoportosítási lehetőségei. A tőke értelmezése, általános jellemzői, forrásai. Saját és idegen tőkeforrások értékelése. A megtérülés követelménye, a vállalkozás bevételeinek megtérülési tartalom szerinti szerkezete.
2. *konzultáció:* Befektetett eszközök és csoportjai a vállalati gazdálkodásban. Forgóeszközök értékelése, csoportosítása. A különböző erőforrásokkal történő gazdálkodás ökonómiai sajátosságai, a felhasználással kapcsolatos döntési helyzetek felismerése. Az optimális döntések meghozatalának elmélete és gyakorlata. Gazdaságossági számítások alapjai. A vállalati szintű költségek vizsgálata. Fedezeti kalkuláció és az ÁKFN struktúra alapjai.
3. *konzultáció:* Piaci döntések előkészítése során alkalmazható elemzések. Az erőforrásgazdálkodás és a fenntarthatóság kérdéskörének vizsgálata. Vállalatok társadalmi felelősségvállalása és a körforgásos gazdaság lényege. A sharing economy jelenségének vizsgálata.

Zárthelyi dolgozat témaköreinek ismertetése. A gyakorlati jegyek megszerzési idejének/lehetőségeinek kihirdetése.

**A foglalkozásokon történő részvétel:**

A félévi hiányzás megengedhető mértéke a részidős képzésben a tantárgy konzultációs óraszámának egyharmada. Ennek túllépése esetén a félév nem értékelhető (TVSz 8.§ 1.)

**Félévi követelmény: gyakorlati jegy**

**Az értékelés módja, ütemezése:**

A félév során a meghirdetett időpontokban lesz lehetősége a hallgatóknak a zárthelyi dolgozat megírására. A pótlási lehetőségek ismertetésére egyeztetett időpontban kerül sor.

**A félévközi ellenőrzések követelményei:**

A dolgozat 50% alatti teljesítménye a tantárgy félévi érvénytelenségét vonja maga után.

**Az érdemjegy kialakításának módja:**

A félévi gyakorlati jegyet a zárthelyi dolgozat érdemjegye határozza meg. Amennyiben a zárthelyi dolgozat elégtelen minősítésű, a félév elégtelen gyakorlati jeggyel zárul. Elégtelen gyakorlati jegy javítása a Tanulmányi és vizsgaszabályzat szerint lehetséges.

Nyíregyháza, 2022. szeptember 01.

**Kozmáné Petrilla Gréta**

**Gazdálkodástudományi Intézet**